**Beadandó feladat**

Cél: Egy futó program feltöltése tömörített formátumban, mely tartalmazza a következőket:

1. Saját osztály létrehozása (A Form1-en kívül) egységbezárással. Konstruktor használata. Utód osztály létrehozása.
2. Események kezelése, menü kezelés.
3. Ablakok kezelése, létrehozása, megjelenítés, kilépés ellenőrzéssel (DialogResult: OK, Cancel). Üzenetablak (MessageBox).
4. Ablak öröklés, protected láthatóság.
5. Adatok átadása ablakok közt, tulajdonság, konstruktor segítségével.
6. Fájlműveletek. Saját osztály típusú adatok beolvasása fájlból gyűjteménybe. Adatok új sorban, vagy egy sorban karakterrel elválasztva.
7. Adatok megjelenítése az ablakban. Adatok meghatározott tulajdonságainak megjelenítése ListBoxban. ListBoxból kiválasztott gyűjtemény elem tulajdonságainak megjelenítése az adatnak megfelelő vezérlőkben.
8. Saját típusú adat beolvasása ablakból, tárolása objektumban, objektum hozzáadása gyűjteményhez, objektum/gyűjtemény fájlba írása.

A feladathoz fél-egy oldalas leírást is mellékelni kell, melyben a feltöltött program által kivitelezett feladat szándékolt működését kell bemutatni.